钦定古今图书集成/明伦汇编/官常典/第386卷 > 南齐
## 钦定古今图书集成/明伦汇编/官常典/第386卷 > 南齐

南齐设总明观祭酒，后建国学，仍为国子祭酒，又隶
于太常。

按《南齐书百官志》：“太常博士谓之太学博士国子祭酒一人，博士二人，助教十人。建元四年，有司
奏置国学，祭酒准诸曹尚书，博士准中书郎，助教准
南台御史。选经学为先，若其人难备，给事中以还明
经者，以本位领其下。典学二人，三品准太常，主簿，户
曹、仪曹各二人，五品白簿治礼吏八人，六品保学医
二人，威”仪二人。其夏国讳废学，有司奏省助教以下。
永明三年立学，尚书令王俭领祭酒。八年，国子博士
何引单为祭酒，疑所服，陆澄等皆不能据，遂以元服
临试。月馀日，博议定，乃服朱衣。

总明观祭酒一人。太始六年，以国学废，初置总明观
元儒文史四科，科置学士各十人，正令史一人，书令
史二人，干一人，门吏一人，典观吏二人。建元中，掌治
《五礼》。永明三年，国学建，省。